**«Փոխարինողը»** կամ **«Փոխնորդ ուսուցիչը»** (անգլ.՝ The Substitute), ռեժիսոր Ռոբերտ Մանդելի մարտաֆիլմ։ Համաշխարհային պրեմիերան կայացել է 1996 թվականի ապրիլի 19-ին։

Սյուժե
------

Ջոնաթան Շեյլը վարձկան է և Վիետնամի վետերան։ Կուբայում ձախողված գաղտնի գործողությունից հետո, որի ժամանակ նրա դասակի երեք մարտիկերը զոհվեցին, նա վերադառնում է տուն՝ Մայամի, ինչով զարմացնում է իր ընկերուհուն՝ Ջեյն Հեցկոյին, ով անչափ ուրախ է նրա վերադարձին։ Կոլոմբոսի դպրոցում, որտեղ Ջեյնը ուսուցչուհի է աշխատում, կան խնդիրներ՝ կապված դեռահասների փողոցային ավազակախմբերի հետ։ «Կործանման թագավորները» խմբավորման առաջնորդ Խուան Լուկասը սպառնում է Ջեյնին սպանել, եթե նա չդադարի հետաքրքրվել ավազակախմբի գործերով։ Մի օր, վազքի ժամանակ Հեցկոյին հարձակվում է ավազակը և կոտրում նրա ոտքը։ Այժմ, Հեցկոյի բուժման ընթացքում, դպրոցում փոխարինող է պահանջվում։ Կասկածելով Լուկասին հարձակմանը մասնակցություն ունենալու մեջ, ինչպես նաև ներկայումս Հեցկոյին փոխարինող թեկնածուների բացակայության պատճառով, Շեյլը գաղտնի աշխատանքի է անցնում դպրոցում, որպես ուսուցիչ։

Սկզբում Շեյլին զարմացնում է դպրոցի վատ պայմանները։ Առաջին օրը նա չի կարողանում վերահսկել իր դասարանը, սակայն որոշում է օգտագործել կյանքի փորձը ու ռազմական մարտավարությունը՝ գերակայություն ձեռք բերելու համար։ Շուտով նա կարողանում է ղեկավարել աշակերտներին՝ ցուցադրելով իր մարտական ինքնապաշտպանության տեխնիկան, երբ աշակերտները հարձակվում են նրա վրա։ Տնօրենը՝ Կլոդ Ռոլը, զգուշացնում է Շեյլին նման մեթոդների անընդունելի լինելու մասին, սակայն դրանց շնորհիվ Շեյլը կապ է հաստատում աշակերտների հետ․ զուգահեռներ անցկացնելով ավազակախմբերում իր անցյալի ու Վիետնամի պատերազմում մասնակցության և աշակերտների կատարած մանր հանցագործությունների ու փողոցային ավազակախմբերում ներգրավվածության միջև և դրանով արժանանում է աշակերտների հարգանքին։ Այդ ընթացքում նա մտերմանում է դպրոցի ուսուցիչ Դարել Շերմանի հետ և հանդիպում է Լուկասին, որը պարզվում է նրա աշակերտներից մեկն է։

Կասկածելով, որ դպրոցում տարօրինակ բան է կատարվում, Շեյլը հսկողության տեսախցիկներ է տեղադրում ամբողջ շենքում և հայտնաբերում, որ Լուկասն է կազմակերպել հարձակումը Հեցկոյի վրա և,որ նա է գաղտնի օգնում Ռոլին կոկաին բաժանել Մայամիի խոշոր թմրամիջոցների ցանցի համար։ Շեյլն ու իր թիմը գործարքի ժամանակ հարձակվում են թմրավաճառների վրա, իսկ նրացից վերցրած գումարն օգտագործում են դպրոցի համար երաժշտական գործիքներ և սպորտային սարքավորումներ գնելու համար։ Շեյլը Շերմանին պատմում է Լուկասի և Ռոլի կապի մասին թմրավաճառների հետ, բայց նա չի հավատում Շեյլին և մեղադրում է նրան ռասիզմի և Ռոլի բոլոր լավ ձեռքբերումները նսեմացնելու փորձի մեջ (ինչը Ռոլը արեց միայն իրենից բոլոր կասկածները շեղելու և իր հանցավոր բիզնեսի համար փողերի լվացման ճանապարհ բացելու համար)։ Նույն օրը Շերմանը և մի աշակերտ պատահաբար ականատես եղան, թե ինչպես են թմրանյութերը բեռնում դպրոցական ավտոբուս։ Շերմանը ասում է աշակերտին զգուշացնել Շեյլին և Հեցկոյին և շեղում է հանցագործներին՝ զոհաբերելով իրեն։

Ռոլը, ով իմանում է Շեյլի միջամտության մասին, պատվիրում է ավտովթարի ենթարկել Շեյլին, իսկ Լուկասին ուղարկում է Հեցկոյի մոտ։ Շեյլն ու Բրաունը, փրկելով Հեցկոյին, սպանում են Լուկասին և ամեն ինչ իմանում Շերմանի սպանության մասին դպրոցում։ Շեյլն ու իր թիմը ծարունակում են պայքարել KR հանցախմբի մնացած անդամների, Յանուս ընկերության վարձկանների և անձամբ Ռոլլի դեմ։ Ի վերջո, Շեյլը և Ջոյ Սիքսը սպանում են բոլոր հանցագործներին և, լինելով փոխհրաձգությունից միակ փրկվածները, գնում են փողոցով դպրոցի տարածքից՝ քննարկելով ապագա գործողությունները, որտեղ նրանք ի հայտ կգան,որպես փոխարինող ուսուցիչներ։

Դերերում
--------

* Թոմ Բերենջեր — *Ջոնաթոն Շեիլ/Ջեյմս Սմիթ*
* Էռնի Հադսոն — *Տնօրեն Քլոդ Ռոլ*
* Դայան Վենորա — *Ջեյն Հեցկո*
* Մարկ Էնթոնի — *Հուան Լուկաս*
* Ռեյմոնդ Քրուս — *Ջոյ «Սիքս»*
* Ուիլյամ Ֆորսայթ — *Հոլան*
* Լուիս Գուսման — *Ռեմ*
* Ռիչարդ Բրուքս — *Ուիլման*
* Նոել Բեք — *Դյուփրի Լեյն*
* Քլիֆ դե Յանգ — *Մեթ Վոլֆսոն*

Թողարկում
---------

Ֆիլմի պրեմիերան տեղի է ունեցել Նյու Յորքում և Լոս Անջելեսում 1996 թվականի ապրիլի 19-ին։

### Տեղական լրատվամիջոցներ

Ֆիլմն ի սկզբանե թողարկվել է Միացյալ Նահանգներում «LaserDisc»-ով 1996 թվականին, իսկ DVD-ով 1997 թվականի հունիսի 18-ին Artisan Entertainment-ի կողմից։ Այն վերաթողարկվեց DVD-ով և միացվեց «*The Substituteն 3։ Winner Takes All»*-ին 2000 թվականին։ 2020 թվականի դրությամբ ֆիլմը թողարկվեց Blu-ray սկավառակով եվրոպական մի քանի երկրներում, այդ թվում՝ Գերմանիայում, 2015 թվականին NSM Records-ի կողմից։

Սիքվելներ
---------

Ստեղծվել են երեք սիքվելներ՝ DVD-ի շարունակություններ, որոնցում Թոմ Բերենջերին փոխարինել է Թրեյթ Ուիլյամսը՝

* *Փոխարինողը 2։ Վերջին դաս* (1998)
* *Փոխարինողը 3։ Հաղթողը ստանում է ամեն ինչ* (1999)
* *Փոխարինողը։ Ձախողումը տարբերակ չէ* (2001)

Ծանոթագրություններ
------------------

1. 1 2
2. 1 2 3 4 5 6
3. ↑
4. 1 2 3 4 5 6 7 8 9 10 11
5. ↑  «The Substitute Laserdisc». 1996. Վերցված է 2020 թ․ հունվարի 23-ին.
6. ↑  «The Substitute DVD». *Blu-ray.com*. 1997 թ․ հունիսի 18. Վերցված է 2020 թ․ հունվարի 23-ին.
7. ↑  «The Substitute/The Substitute 3: Winner Takes All DVD». *Blu-ray.com*. 2000 թ․ հունվարի 18. Վերցված է 2020 թ․ հունվարի 23-ին.
8. ↑  «The Substitute Blu-ray». *Blu-ray.com*. 2015 թ․ օգոստոսի 15. Վերցված է 2020 թ․ հունվարի 23-ին.

Արտաքին հղումներ
----------------

* «Замена»(անգլ.) ֆիլմը Internet Movie Database կայքում
* «Учитель на замену» на веб-сайте телевизионного канала СТС

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |